







ДОКЛАД

Относно: Наблюдение на изпълнение на мерките за предотвратяване, намаляване или възможно най-пълно компенсиране на предполагаемите неблагоприятни последствия върху околната среда и човешкото здраве, по Програма ИНТЕРРЕГ VI-A Гърция-България 2021 – 2027, за периода от ноември 2022 г. до декември 2025 г.
I. Основание за изготвяне на доклада	
Настоящият доклад се изготвя в изпълнение на Мярка 1 от Становище по екологична оценка № 4-3/2023 г. на Министерството на околната среда и водите за съгласуване на Програма ИНТЕРРЕГ VI-A Гърция-България 2021-2027 (одобрена с Решение № C(2022) 6635 на Европейската комисия от 13.9.2022 г.).
Докладът има за цел да представи предприетите действия по наблюдение и контрол на въздействието върху околната среда и човешкото здраве при изпълнението на Програмата, както и степента на прилагане на мерките, определени в становището по екологична оценка, в рамките на периода от ноември 2022 г. до декември 2025 г.
Докладът е изготвен от дирекция „Управление на териториалното сътрудничество“ към Министерството на регионалното развитие и благоустройството - Национален орган на програма ИНТЕРРЕГ VI-A Гърция-България 2021-2027.
Управляващ орган на програмата е Министерството на икономиката и финансите на Гърция. Съвместен секретариат на програмата е ситуиран в гр. Солун, Гърция и е самостоятелна структура към Министерството на икономиката и финансите на Гърция. 
II. Обхват на наблюдението и контрола
Наблюдението и контролът обхваща дейностите, свързани с изпълнение на приоритетите на Програма ИНТЕРРЕГ VI-A Гърция–България 2021–2027 на територията на четирите области, които участват в програмата от българска страна: Благоевград, Смолян, Хасково и Кърджали, както следва: 
Приоритет 1 – По-устойчив и зелен трансграничен регион (Цел на политиката 2 По-зелена Европа)
· Специфична цел 2.4: Насърчаване на адаптирането към изменението на климата, предотвратяването на риска от бедствия и устойчивостта, като се вземат предвид екосистемни подходи
· Специфична цел 2.6: Насърчаване на прехода към кръгова и основаваща се на ефективно използване на ресурсите икономика
· Специфична цел 2.7: Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване
Приоритет 2 – По-достъпен трансграничен регион (Цел на политиката 3 По-добре свързана Европа)
· Специфична цел 3.2: Развитие и засилване на устойчива, устойчива на изменението на климата, интелигентна и интермодална мобилност на национално, регионално и местно равнище, включително по-добър достъп до TEN-T и трансгранична мобилност.
Приоритет 3 – По-приобщаващ трансграничен регион (Цел на политиката 4 По-социална и по-приобщаваща Европа) 
· Специфична цел 4.2: Подобряване на равния достъп до приобщаващи и качествени услуги в областта на образованието, обучението и ученето през целия живот чрез развитие на достъпна инфраструктура, включително чрез насърчаване на устойчивостта на образованието и обучението от разстояние и в електронна среда
· Специфична цел 4.6: Засилване на ролята на културата и устойчивия туризъм за икономическото развитие, социалното приобщаване и социалните иновации

III. Обобщена информация за напредъка по изпълнението на Програмата
Към момента по Програмата се изпълняват 3 стратегически проекта, с акроними: Floodguard 2, Flood Protection 2 и CrossBo2, като първият се очаква да завърши изпълнението си до края на 2027 г., а другите два до края на 2028 г.
Предстои сключването на договори за субсидия с одобрените за финансиране 21 проекта в рамките на Първа покана за набиране на проектни предложения по Приоритет 1 – По-устойчива и по-зелена трансгранична територия и Приоритет 3 – По-приобщаваща трансгранична територия. 
Предстои оценка и сключване на договори за субсидия с проектите по Пета и Шеста целеви покани, съответно по Приоритет 1, СЦ 2.6 и по Приоритет 3, СЦ 4.6. Проектите по тези две покани ще се изпълняват в рамките на Фонд за малки проекти, управлява от единствен бенефициент – Регион Източна Македония и Тракия на Гърция, като крайни ползватели на помощта ще бъдат микро, малки и средни предприятия от трансграничния регион.
В процедурите за подбор на проекти по Програма ИНТЕРРЕГ VI-A Гърция–България 2021–2027 са въведени конкретни инструменти за изпълнение на условията от Становище по екологична оценка № 4-3/2023 г., включително чрез задължителните приложения „Compatibility Check with SEA“ и „Climate Endurance Validation Report“, както и чрез изисквания за съответствие с приложимото екологично законодателство, Плановете за управление на риска от наводнения и Плановете за управление на речните басейни. Тези механизми осигуряват интегриране на екологичните изисквания на етап кандидатстване, оценка и изпълнение на проектите.

IV. Информация за публикувани покани за набиране на проекти предложения по Програмата
1. Покана за набиране на проектни предложения по Приоритет 1 – По-устойчива и по-зелена трансгранична територия и Приоритет 3 – По-приобщаваща трансгранична територия –Поканата е организирана на две фази, като следва: Първа фаза – подаване на проектни концепции (https://www.greece-bulgaria.eu/call/1st-call-for-common-project-proposals/) и Втора фаза – подаване на пълни апликационни форми от селектирани концепции от първа фаза  (https://www.greece-bulgaria.eu/call/stage-b-1st-call-for-common-project-proposals/)
В рамките на Първа фаза на поканата – подаване на Концепция на проектната идея, Насоките за кандидаттване не включват задължителни приложения, свързани с изискванията на цитираното по-горе Становище по екологична оценка, но целите и тематичният фокус на поканата съвпадат с изискванията на Екологичната оценка: поканата е отворена за набиране на проектни предложения по Специфична цел 2.7 „Подобряване на защитата и опазването на природата, биоразнообразието и зелената инфраструктура, включително в градските райони, и намаляване на всички форми на замърсяване“ и Специфична цел 2.6 „Насърчаване на прехода към кръгова и ресурсно ефективна икономика“. 
В рамките на Втора фаза на Поканата – подаване на пълно проектно предложение, са публикувани задължителни приложения, които се подават заедно с апликационната форма, в т.ч. и документи, пряко свързани с изпълнението на изискванията от Становището по екологична оценка:
· Приложение 6 – Информационен лист за зрелостта на проекта
· Приложение 7 – Доклад за анализ на проекта
· Приложение 8 – Доклад за валидиране на климатичната устойчивост
· Приложение 9 – Проверка за съвместимост със Стратегическа оценка на околната среда
· Приложение 10 – Ръководство за индикаторите за крайни продукти и резултати на програмата 
· Приложение 12 – Таблица за класифициране на разходите по области на публичните политики съгласно Международната класификация на функциите на държавното управление (COFOG).

2. Покана за набиране на целеви проектни предложения - Капитализация на проект FLOOD GUARD изпълняван през програмния период 2014-2020 г. (https://www.greece-bulgaria.eu/call/call-for-targeted-project-proposal-_-capitalization-of-project-flood-guard-of-the-2014-2020-programming-period/)
Поканата отразява прилагането на изискванията на Становището по екологична оценка чрез задължителните приложения към проектното предложение:
· Приложение 6 – Лист за зрялост на проекта
· Приложение 7 – Проучване за осъществимост
· Приложение 8 – Доклад за установяване на климатичната устойчивост
· Приложение 9 – Формуляр за проверка за съвместимост със Стратегическа оценка на околната среда
· Приложение 10 – Методология за програмните индикатори
В допълнение, в Насоките за кандидатстване (в раздели „Описание на поканата, териториален обхват и описание на интервенцията“ и „Цели, очаквани резултати и допустими дейности“) са включени изисквания за: 
· Съответствие с Плановете за управление на риска от наводнения - Поканата е по специфична цел 2.4 – Адаптиране към изменението на климата и предотвратяване на риска от бедствия, поради което проектите трябва да бъдат съобразени с: 
· плановете за управление на риска от наводнения (ПУРН);
· мерките за предотвратяване на наводнения;
· стратегиите за адаптация към климатичните промени.
· Съответствие със законодателството по ОВОС и Натура 2000
· Опазване на водите
· Спазване на принципа „Да не се нанася значителна вреда“ (DNSH)

3. Покана за набиране на целеви проектни предложения - Капитализация на проект FLOOD PROTECTION, изпълняван през програмния период 2014-2020 г. (https://www.greece-bulgaria.eu/call/call-for-targeted-project-proposal-_-capitalization-of-project-flood-protection-of-the-2014-2020-programming-period/)
В рамките на целевата покана Управляващият орган е въвел конкретни механизми за изпълнение на условията от доклада по ЕО. В насоките за кандидатстване (в раздел „Описание на поканата, допустима територия“ е предвидено инвестициите на територията на Република България да бъдат в съответствие със Закона за опазване на околната среда, Закона за биологичното разнообразие, Регионалните стратегически планове за адаптация към изменението на климата, Националния план „Енергетика и климат“, Плановете за управление на риска от наводнения и Плановете за управление на речните басейни 2022–2027. В допълнение, кандидатите са задължени да представят следните задължителни приложения: „Доклад за установяване на климатична устойчивост“ (Приложение 8) и „Формуляр за съответствие със Стратегическа оценка на околната среда“ (Приложение 9), чрез които се осигурява съответствието на проекта с изискванията на екологичната оценка и мерките за предотвратяване, намаляване и контрол на потенциалните неблагоприятни въздействия върху околната среда и човешкото здраве. 
Процедурата по кандидатстване включва и следните задължителни приложения към проектното предложение, имащи отношение към изискванията в доклада по ЕО:
· Приложение 6 – Лист за зрялост на проекта
· Приложение 7 – Доклад за анализ на проекта 

4. Покана за набиране на целеви проектни предложения  - Проект от стратегическо значение за подобряване на мобилността, с акроним CrossBO 2 (https://www.greece-bulgaria.eu/call/call-for-targeted-project-proposal-_-project-of-strategic-importance-in-improvement-of-mobility/)
В насоките за кандидатстване на стратегическия проект е включено представянето на следните задължителни приложения, които отразяват изискванията на Становището по ЕО: 
· Приложение 9 – Проверка за съвместимост със Стратегическа оценка на околната среда 
· Приложение 8 – Доклад за установяване на климатичната устойчивост
· Приложение 6 – Лист за зрялост на проекта
· Приложение 7 – Доклад за анализ на проекта
· Формуляр за кандидатстване – Раздели за околна среда и Принцип „Да не се нанася значителна вреда“ (DNSH)

5. Покани за целеви проектни предложения – Фонд за малки проекти по Приоритет 3, Специфична цел 4.6 и Приоритет 1, Специфична цел 2.6
В рамките на Петата покана за целеви проектни предложения – Фонд за малки проекти по Приоритет 3 и Специфична цел 4.6 „Засилване на ролята на културата и устойчивия туризъм в икономическото развитие, социалното приобщаване и социалните иновации“, както и Шестата покана за целеви проектни предложения – Фонд за малки проекти по Приоритет 1 и Специфична цел 2.6 „Насърчаване на прехода към кръгова и ресурсно ефективна икономика“, изискванията, произтичащи от Становище № 4-3/2023 г. по Екологична оценка на Програма Интеррег VI-A Гърция – България 2021–2027, са интегрирани в правилата за управление, подбор и изпълнение на малките проекти. В рамките на формуляра за кандидатстване бенефициентите следва да опишат:
· механизмите за гарантиране на съответствие с приложимото екологично законодателство; 
· процедурите за проверка на допустимостта на малките проекти спрямо екологичните изисквания; 
· мерките за предотвратяване на отрицателни въздействия върху околната среда и защитените зони от мрежата Натура 2000. 
Ръководството за изпълнение на проекти предвижда процедури за оценка, контрол и верификация на проектите, включително проверка за съответствие с приложимото европейско и национално законодателство.

V. Изпълнение на сключените договори за субсидия
Приоритет 1 – По-устойчив и зелен трансграничен регион 
Специфична цел 2.4. Насърчаване на адаптацията към изменението на климата и предотвратяването на риска от бедствия, устойчивостта, като се вземат предвид екосистемните подходи
Към настоящия момент, в рамките на тази специфчна цел на Приоритет 1 се изпълняват два стратегически проекта:
1.  Проект „Трансгранично планиране и инфраструктурни мерки за защита от наводнения“ - FLOOD PROTECTION 2 (https://www.greece-bulgaria.eu/project/flood-protection-2/) 
Проектът има за цел да укрепи защитата от наводнения в трансграничния регион между Гърция и България, като се фокусира върху високорискови райони по поречието на речните басейни Струма/Сприньон, Арда/Ардас и Марица/Еврос. За да се справи с тези рискове, проектът прилага комбинация от мерки в съответствие с компетенциите на всяка партнираща страна. Партньори от българска страна са областните администрации на Хасково, Кърджали, Смолян и Благоевград, като са планирани следните дейности на българска територия:
· Областна администрация Благоевград ще изпълни инфраструктурни мерки за намаляване на риска от наводнения по реките Струма и Струмешница, включително укрепване на речни брегове и изграждане на защитни съоръжения, както и ще подобри капацитета за реакция чрез оборудване на Регионалния щаб за защита при бедствия.
· Областна администрация Хасково ще повиши готовността за реагиране при бедствия чрез ремонт и оборудване на Областния щаб за защита при бедствия и доставка на високопроходим автомобил.
· Областна администрация Кърджали ще реализира мерки за защита от наводнения чрез изграждане на брегоукрепителни съоръжения и ще повиши техническия и административния капацитет за управление на риска.
· Областна администрация Смолян ще изгради подпорна стена по р. Черна в гр. Смолян и ще подобри оборудването и оперативния капацитет на Областния щаб за защита при бедствия.
Проектът е на обща стойност 5 461 812 евро (ЕФРР + национално съфинансиране), като същият е в изпълнение от декември 2025 г. и се предвижда да приключи до края на 2028 г. 
Към момента не са установени дейности със значително отрицателно въздействие върху околната среда.

2. Проект „Повишаване на капацитета за превенция и реагиране в случай на наводнения и последващи природни бедствия и извънредни ситуации в трансграничния регион“ - FLOODGUARD 2 (https://www.greece-bulgaria.eu/project/floodguard-2/)
Основната цел на проекта е да повиши способността на екипите за реакция да се справят с наводнения и други извънредни ситуации и бедствия, които възникват в трансграничния район между Гърция и България. Това ще бъде постигнато чрез осигуряване на специализирано оборудване, организиране на съвместни обучителни сесии и учения, както и повишаване на обществената осведоменост и готовност в трансграничния регион, с цел осигуряване на адекватни и навременни реакции при различни кризи и бедствия. В рамките на проекта ще бъде доставено специализирано и спасително оборудване, както и оборудване за евакуационни лагери, и ще бъдат проведени редица координирани обучения и полеви учения. Партньор от българска страна е  Главна дирекция „Пожарна безопасност и защита на населението“ към Министерство на вътрешните работи, като на територията на България проектът предвижда повишаване на капацитета за превенция и реагиране при наводнения чрез доставка на специализирано спасително оборудване, провеждане на съвместни обучения и полеви учения, както и разработване на процедури и материали за повишаване на готовността на населението при бедствия.
Проектът предвижда информационни дейности за населението, идентифициране на места за евакуация и надграждане на резултатите от предходния проект Floodguard чрез оборудване на Център за обучение и система за симулация на действия при наводнения.
Дейностите ще допринесат за по-добра координация, бърза реакция и повишена устойчивост на трансграничния регион при наводнения и извънредни ситуации.
Проектът е на обща стойност 6 781 498 евро (ЕФРР + национално съ-финансиране), като периодът на изпълнениее от март 2025 до декември 2027 г.
Към момента не са установени дейности със значително отрицателно въздействие върху околната среда.

Приоритет 2 – По-достъпен трансграничен регион 
Специфична цел 3.2. Развиване и подобряване на устойчива, устойчива на климатичните промени, интелигентна и интермодална национална, регионална и местна мобилност, включително подобрен достъп до TEN-T и трансгранична мобилност
Към настоящия момент се изпълнява стратегическият проект „Подобряване на мобилността и безопасността при пътуване в трансграничната зона“ - CROSSBO 2 (https://www.greece-bulgaria.eu/project/crossbo-2/) Проектът цели да подобри трансграничната свързаност, достъпа до TEN-T мрежата и пътната безопасност, чрез модернизация и доизграждане на ключови пътни участъци в България и Гърция. Партньори са Агенция „Пътна инфраструктура“ (АПИ) и „Егнатия Одос“ АД, Гърция. Проектът надгражда предходния стратегически проект CrossBo (финансиран по програма Интеррег V-A Гърция-България 2014–2020) и продължава усилията за подобряване на свързаността между България и Гърция. От българска страна се предвижда изпълнението на дейности за реконструкция и модернизация на участъци от път II-86 (обходен път Рудозем) и път I-5 (Кърджали–Маказа), както и подготовка на технически проект за главна пътна комуникация на гр. Смолян.
Проектът ще допринесе за намаляване на времето за пътуване, подобряване на безопасността, повишаване на мобилността и икономическата свързаност в трансграничния регион.
Проектът е на стойност 21 974 264 евро, изпълнява се в периода ноември 2025 – декември 2027 г.
Към момента не са установени дейности със значително отрицателно въздействие върху околната среда.

VII. Механизми за наблюдение и контрол
В Наръчника за управление на проекти по Програмата (в раздел C.2 Мониторинг и докладване на проекти) е описана процедурата за наблюдение и контрол на дейностите по одобрените за финансиране съвместни проекти. Текущите проверки се извършват изцяло от Съвместния секретариат (СС) и имат за цел да гарантират качеството на изпълнението. Националният орган на програмата за България (МРРБ) няма ангажименти по наблюдението на изпълнението на проектите, включително и на дейностите на българска територия. Звеното за национален контрол за България извършва верификация на отчетените разходи на българските партньори за съответствието им с изискванията на националното законодателство. 
7.1. Видове проверки от СС / Управляващия орган
· Проверка на физическия напредък чрез анализ на показателите от всеки отчет по проекта
· Проверки на място – особено за проекти с инвестиции в оборудване, инфраструктура и строителни работи
· Проверки на разходите – документни проверки на фактури и подкрепящи документи
· Проверка на документацията за контролна работа, извършена от националните контрольори (само от УО)


[bookmark: _GoBack]
7.2. Допълнителни проверки
Въз основа на оценка на риска, УО (Гърция) може по всяко време да извършва допълнителни проверки с цел предотвратяване и разкриване на потенциални нередности, включително измами.
7.3. Екологичен мониторинг
Извършва се оценка и мониторинг на инвестиционните проекти по отношение на мерките за опазване на околната среда и съответствието им с изискванията на Становището по екологична оценка на МОСВ.



	

15


VI. Прилагане на мерките от Становище по екологична оценка № 4-3/2023 г. на МОСВ при изпълнение на Програма ИНТЕРРЕГ VI-A Гърция-България 2021-2027

В изпълнение на изискването по т. 1 от мерките за наблюдение и контрол при прилагането на Програмата, след изтичане на първия тригодишен период от прилагането им беше извършен преглед на изпълнението на предвидените мерки за предотвратяване, намаляване и ограничаване на възможните неблагоприятни последици върху околната среда.
По информация на Съвместния секретариат (изпратетна по електронна поща на 15.06.2026 г.), след извършен анализ на реализираните проектни дейности, процедурите за подбор и изпълнението на приложимите екологични изисквания, към настоящия момент не са установени значителни неблагоприятни въздействия върху компонентите на околната среда и човешкото здраве, произтичащи от изпълнението на Програмата.
Таблица за наблюдение и контрол

	
Мерки по Програма ИНТЕРРЕГ VI-A Гърция-България 2021 – 2027 г. за периода от 29.11.2022 г. до 31.12.2025 г.


	№
	Параметър на околната среда
	Индикатор
	Източник на информация
	Честота на наблюдението

	1
	Недопускане на влошаване състоянието на водните тела при изпълнение на проектни предложения в близост до такива обекти или свързани с ползване/засягане на водни тела
	· Проведени процедури по ОВОС/ЕО, ОС (когато са приложими);
· Изпълнение на меркитеот крайните актове по ОВОС/ЕО/ОС (когато са предвидени за биологично разнообразие)
	Бенефициенти
	Периодично

	2
	Население – здраве
	· Години на здравословна продължителност на живота
· Брой трудови злополуки
· Процент на хората, живеещи под прага на бедността
	Компетентни регионални дирекции
	Годишно

	3
	Почви
	· Процент на деградирала земя
· Количества отпадъци, депониранив депата
· Общо генерирани отпадъци
· Количество на рециклирани хартия, стъкло, пластмаса, метали 
	Компетентни регионални дирекции

Оператори за управление на съоръженията за третиране и обезвреждане на отпадъци
	Годишно

	4
	Води
	· Качество на повърхностните води (N, P, BOD5, COD, SS, TDS, проводимост, фекални колиформи)
· Качество на подземните води (нитрати, фосфати, проводимост, тежки метали)
· Качество на водите за къпане (фекални колиформи, прозрачност)
· Процент на рециклиране или повторно използване на водата
	Компетентни регионални дирекции

Органи за управление на ПОСВ

Министерство на околната среда
	Вземане на проби и измервания в съответствие с екологичните условия на всяка ПОСВ. Национална система за мониторинг на качеството на повърхностните води за Гърция съгласно програмата за мониторинг на качеството на водите за къпане на плажове за Гърция

	5
	Въздух
Климатични фактори
	· Дни на превишаване на нормитеза качеството на въздуха ( CO, SO2, NO2, ФПЧ10)
· Емисии по източник
· Емисии на парникови газове
· Развитие на консумацията на енергия
· Процент на ВЕИ
· Промени в броя на пътническите превози
	Компетентни регионални дирекции

Министерство на околната среда
	Годишно


Очаквано въздействие след одобрение на проектите в Първа покана

	6
	Културно наследство (включително архитектурно и археологическо) ландшафт
	Брой реставрирани запазени сгради
Брой посетители
Градска зелена инфраструктура на жител
	Компетентни регионални дирекции

	Годишно

Очаквано въздействие след одобрение на проектите в Първа покана

